รัฐบาลไทย-ข่าวทำเนียบรัฐบาล-รายงานความคืบหน้าการดำเนินการของคณะกรรมการส่งเสริมวิสาหกิจเริ่มต้นแห่งชาติ ประจำเดือนธันวาคม 2561
วันศุกร์ที่ 11 มกราคม 2562
รายงานความคืบหน้าการดําเนินการของคณะกรรมการส่งเสริมวิสาหกิจเริ่มต้นแห่งชาติ ประจําเดือนธันวาคม 2561
รายงานความคืบหน้าการดําเนินการของคณะกรรมการส่งเสริมวิสาหกิจเริ่มต้นแห่งชาติ ซึ่งมีปลัดกระทรวงการคลังเป็นประธานคณะกรรมการฯ ประจําเดือน ธ.ค.2561 โดยมีการดําเนินงานที่สําคัญ
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยรายงานความคืบหน้าการดําเนินการของคณะกรรมการส่งเสริมวิสาหกิจเริ่มต้นแห่งชาติ (National Startup Committee: NSC) (คณะกรรมการฯ) ซึ่งมีปลัดกระทรวงการคลังเป็นประธานคณะกรรมการฯ ประจําเดือนธันวาคม 2561 โดยมีการดําเนินงานที่สําคัญ เช่น มีการร่วมลงทุนกับวิสาหกิจเริ่มต้น (Startup) เพิ่มขึ้น 95.1 ล้านบาท การแข่งขันประกวดไอเดียธุรกิจเพื่อสังคมสําหรับนักศึกษา เป็นต้น โดยมีรายละเอียด ดังนี้
1. จํานวน Startup ในประเทศไทย
1.1 จํานวน Startup ที่ลงทะเบียนกับ http://startupthailand.org ของสํานักงานนวัตกรรมแห่งชาติ จํานวน 1,700 ราย
1.2 จํานวนผู้ประกอบการวิสาหกิจขนาดกลางและขนาดย่อมรายใหม่ (SMEs/New Startup) ที่ขอรับสิทธิประโยชน์ทางภาษีตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 658) พ.ศ. 2561 เพื่อยกเว้นภาษีเงินได้สําหรับกําไรสุทธิของ SMEs/New Startup เป็นระยะเวลา 5 รอบระยะเวลาบัญชี ณ สิ้นเดือนธันวาคม 2561 มียอดรวมของ SMEs/New Startup เข้ามาจดทะเบียนและยื่นขอรับการรับรองกับสํานักงานพัฒนาวิทยาศาสตร์และเทคโนโลยีแห่งชาติ (สวทช.) แล้วจํานวน 184 ราย ได้รับการรับรองจาก สวทช. แล้วจํานวน 132 ราย และได้ขอใช้สิทธิประโยชน์ทางภาษีกับกรมสรรพากรแล้วจํานวน 111 ราย ซึ่งเพิ่มขึ้นจากเดือนก่อนหน้าจํานวน 7 ราย
1.3 จํานวน Startup ที่ได้รับการสนับสนุนจากภาครัฐ ผ่านการร่วมลงทุนกับธนาคารออมสิน ธนาคารพัฒนาวิสาหกิจขนาดกลางและขนาดย่อมแห่งประเทศไทย และธนาคารกรุงไทย จํากัด (มหาชน) ณ สิ้นเดือนธันวาคม 2561 มียอดรวมของการอนุมัติการร่วมลงทุนใน Startup แล้วจํานวน 52 ราย วงเงินรวม 1,393.2 ล้านบาท โดยมี Startup จํานวน 22 ราย ที่ได้มีการร่วมลงทุนแล้ว คิดเป็นเงินร่วมลงทุน 511.8 ล้านบาท ซึ่งเมื่อเทียบกับเดือนที่แล้ว มีกิจการ Startup ที่ได้มีการร่วมลงทุนแล้วเพิ่มขึ้นจํานวน 3 ราย และมีการร่วมลงทุนแล้วเพิ่มขึ้น 95.1 ล้านบาท
2. จํานวนกลุ่มนักลงทุนในประเทศไทย
2.1 จํานวนกลุ่มนักลงทุนที่ลงทะเบียนกับ Web Portal ปัจจุบันมีกลุ่มนักลงทุนเข้าลงทะเบียนบนเว็บไซต์ http://startupthailand.org แล้วจํานวน 400 ราย
2.2 กิจการเงินร่วมลงทุน (Venture Capital: VC) และทรัสต์เพื่อกิจการเงินร่วมลงทุน (Private Equity Trust: PE Trust) ที่ขอรับสิทธิประโยชน์ทางภาษีตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 636) พ.ศ. 2560 เพื่อขอรับสิทธิยกเว้นภาษีเงินได้จากเงินปันผลและรายได้จากการโอนหุ้นของบริษัทเป้าหมาย เป็นระยะเวลา 10 รอบระยะเวลาบัญชี ในเดือนธันวาคม 2561 พบว่า ผู้จดแจ้งการเป็น VC และ PE Trust กับสํานักงานคณะกรรมการกํากับหลักทรัพย์และตลาดหลักทรัพย์ มีจํานวนทั้งสิ้น 39 ราย เพิ่มขึ้นจํานวน 5 ราย เมื่อเทียบกับเดือนที่แล้ว
3. กิจกรรมสําคัญในเดือนธันวาคม 2561 : “สํานักงานนวัตกรรมแห่งชาติสนับสนุนการแข่งขันประกวดไอเดียธุรกิจเพื่อสังคมสําหรับนักศึกษา”
เมื่อวันที่ 20 ธันวาคม 2561 สํานักงานนวัตกรรมแห่งชาติ (สนช.) ให้การสนับสนุนจุฬาลงกรณ์มหาวิทยาลัย จัดการแข่งขันประกวดไอเดียธุรกิจเพื่อสังคมสําหรับนักศึกษา “Hult Prize” รอบชิงชนะเลิศขึ้น ณ โรงแรมโนโวเทลกรุงเทพ สยามสแควร์ ในหัวข้อ “How to Tackle the Problem of Youth Unemployment” เพื่อนําไปสู่การพัฒนาธุรกิจที่จะช่วยแก้ปัญหาการว่างงานของกลุ่มเยาวชน ซึ่งโครงการดังกล่าวมุ่งเน้นการสร้าง Startup Ecosystem ให้เกิดขึ้นในมหาวิทยาลัยและเปิดโอกาสให้นิสิตนักศึกษาได้ร่วมแสดงไอเดียธุรกิจเพื่อสังคม ทีมที่เข้าแข่งขันได้รับรางวัลชนะเลิศ คือ ทีม House Price โดยได้เสนอผลงานแอพพลิชัน ABLE สําหรับให้บริการฝึกฝนทักษะผ่านระบบการเรียนรู้แบบ e-Learning รวมทั้งบริการช่วยหางานในตําแหน่งต่าง ๆ แก่ผู้ทุพพลภาพ โดยทีมชนะเลิศดังกล่าวจะเป็นตัวแทนจากประเทศไทยเข้าสู่การแข่งขันรอบคัดเลือกระดับภูมิภาคเอเชีย เพื่อผ่านเข้ารอบไปร่วมเก็บตัวใน Accelerator Program โปรแกรมเร่งสร้าง Startup ที่มีผู้เชี่ยวชาญระดับโลกในแวดวงธุรกิจมาร่วมให้ความรู้ ณ กรุงลอนดอน สหราชอาณาจักร และเตรียมตัวในการแข่งขันรอบชิงชนะเลิศระดับโลกณ ประเทศสหรัฐอเมริกาต่อไป
ส่วนนโยบายระบบการลงทุน สํานักนโยบายการออมและการลงทุน สํานักงานเศรษฐกิจการคลัง
โทร. 0 2273 9020 ต่อ 3650, 3649